ภรรยาผมมาประจำเดือน 2 เดือนครั้ง ผมอยากทราบว่าปกติหรือไม่ครับ และหลังมีเพศสัมพันจะมีน้ำใสๆออกมาจากช่องคลอด แบบนี้จะมีผลอะไรต่อการมีลูกหรือไม่ครับ?
สวัสดีค่ะ หากประจำเดือนมา 2 เดือนครั้ง หรือเท่ากับมีระยะห่างระหว่างรอบประจำเดือนที่ 60 วัน ถือว่านานกว่าปกติ โดยอาจเกิดจาก1. มีโรคอ้วน2. การผลิตฮอร์โมนของรังไข่ผิดปกติ เช่น มีภาวะมีถุงน้ำจำนวนมากในรังไข่ (PCO) โดยผู้ที่เป็นโรคนี้มักจะมีรูปร่างอ้วน ผิวมัน มีสิวเยอะ และมีขนดกมากกว่าผู้หญิงทั่วไป3. มีภาวะไทรอยด์ฮอร์โมนผิดปกติทั้งนี้ การมีระยะห่างระหว่างรอบประจำเดือนที่นานกว่าปกติ ก็อาจส่งผลต่อโอกาสในการตั้งครรภ์ที่อาจเกิดขึ้นได้ยากกว่าคนที่มีประจำเดือนมาทุกเดือนสม่ำเสมอได้ค่ะ ดังนั้น หากไม่สามารถตั้งครรภ์ได้ภายใน 1 ปี โดยที่ไม่ได้ใช้วิธีคุมกำเนิดใดๆ ก็จะถือว่ามีภาวะมีบุตรยาก และควรไปพบสูติ-นรีแพทย์เพื่อหาสาเหตุค่ะส่วนน้ำใสๆ ที่ออกจากช่องคลอดหลังการมีเพศสัมพันธ์ ก็น่าจะเป็นน้ำหล่อลื่นของฝ่ายหญิง ซึ่งอาจมีตกขาวปนอยู่ ซึ่งการมีน้ำออกจากช่องคลอด ไม่ได้มีผลต่อภาวะการมีบุตรยากแต่อย่างใดค่ะ